ddrg/super_eurlex huggingface dataset:
ΚΑΝΟΝΙΣΜΟΣ (ΕΚ) αριθ. 2490/95 ΤΗΣ ΕΠΙΤΡΟΠΗΣ της 25ης Οκτωβρίου 1995 για τροποποίηση του κανονισμού (ΕΟΚ) αριθ. 1489/95 για τον καθορισμό των επιστροφών κατά την εξαγωγή στον τομέα των οπωροκηπευτικών

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 1035/72 του Συμβουλίου της 18ης Μαΐου 1972 περί κοινής οργανώσεως αγορών στον τομέα των οπωροκηπευτικών (1), όπως τροποποιήθηκε τελευταία από τον κανονισμό (ΕΚ) αριθ. 1363/95 της Επιτροπής (2), και ιδίως το άρθρο 26 παράγραφος 11,

Εκτιμώντας:

ότι ο κανονισμός (ΕΟΚ) αριθ. 1489/95 της Επιτροπής (3) καθόρισε τις ποσότητες για τις οποίες δύνανται να ζητηθούν πιστοποιητικά εξαγωγής πλην εκείνων που έχουν ζητηθεί μέσα στο πλαίσιο της επισιτιστικής βοήθειας 7 ότι, στον κανονισμό (ΕΟΚ) αριθ. 1488/95 της Επιτροπής (4), προβλέπονται τα στοιχεία βάσει των οποίων καθορίζονται οι ποσότητες για τις οποίες μπορούν να χορηγηθούν πιστοποιητικά εξαγωγής 7 ότι, για λόγους διαφάνειας, πρέπει να γνωρίσουν οι επιχειρηματίες την παρούσα κατάσταση όσον αφορά τις ποσότητες αυτές 7 ότι, εξάλλου, συνεπεία προβλήματος διαβίβασης των στοιχείων, οι ποσότητες που προβλέπονται για τα πιστοποιητικά με προκαθορισμό της επιστροφής για τα σταφύλια έχουν ξεπερασθεί 7 ότι πρέπει να καθορισθούν, εκ νέου, οι αντίστοιχες ποσότητες ώστε να ληφθεί υπόψη η υπέρβαση 7 ότι η Επιτροπή Διαχείρισης Οπωροκηπευτικών δεν διατύπωσε γνώμη στην προθεσμία που όρισε ο πρόεδρός της,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Τα παραρτήματα Ι και ΙΙ του κανονισμού (ΕΚ) αριθ. 1489/95 αντικαθίστανται, αντιστοίχως, από τα παραρτήματα Ι και ΙΙ του παρόντος κανονισμού.

Άρθρο 2

Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 25 Οκτωβρίου 1995.

Για την Επιτροπή Franz FISCHLER Μέλος της Επιτροπής

ΠΑΡΑΡΤΗΜΑ Ι

«ΠΑΡΑΡΤΗΜΑ Ι ΠΡΟΒΛΕΠΟΜΕΝΑ ΠΟΣΑ ΚΑΙ ΠΟΣΟΤΗΤΕΣ ΓΙΑ ΤΗΝ ΕΚΔΟΣΗ ΠΙΣΤΟΠΟΙΗΤΙΚΩΝ ΠΟΥ ΠΕΡΙΛΑΜΒΑΝΟΥΝ ΠΡΟΚΑΘΟΡΙΣΜΟ ΤΗΣ ΕΠΙΣΤΡΟΦΗΣ >ΘΕΣΗ ΠΗΝΑΚΑ>

ΠΑΡΑΡΤΗΜΑ ΙΙ

«ΠΑΡΑΡΤΗΜΑ ΙΙ ΠΡΟΒΛΕΠΟΜΕΝΑ ΠΟΣΑ ΚΑΙ ΠΟΣΟΤΗΤΕΣ ΓΙΑ ΤΗΝ ΕΚΔΟΣΗ ΠΙΣΤΟΠΟΙΗΤΙΚΩΝ ΠΟΥ ΠΕΡΙΛΑΜΒΑΝΟΥΝ ΠΡΟΚΑΘΟΡΙΣΜΟ ΤΗΣ ΕΠΙΣΤΡΟΦΗΣ >ΘΕΣΗ ΠΗΝΑΚΑ>
ΚΑΝΟΝΙΣΜΟΣ (ΕΚ) αριθ. 2316/95 ΤΗΣ ΕΠΙΤΡΟΠΗΣ της 29ης Σεπτεμβρίου 1995 για παράταση της αναστολής του προκαθορισμού των επιστροφών στον τομέα του βοείου κρέατος

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 805/68 του Συμβουλίου της 27ης Ιουνίου 1968 περί κοινής οργανώσεως της αγοράς στον τομέα του βοείου κρέατος (1), όπως τροποποιήθηκε τελευταία από τον κανονισμό (ΕΚ) αριθ. 424/95 (2),

τον κανονισμό (ΕΚ) αριθ. 1445/95 της Επιτροπής της 26ης Ιουνίου 1995 για τις λεπτομέρειες εφαρμογής του καθεστώτος των πιστοποιητικών εισαγωγής και εξαγωγής στον τομέα του βοείου κρέατος και την κατάργηση του κανονισμού (ΕΟΚ) αριθ. 2377/80 (3), και ιδίως το άρθρο 10,

Εκτιμώντας:

ότι με τον κανονισμό (ΕΚ) αριθ. 2259/95 της Επιτροπής (4) έχει ανασταλεί προσωρινά ο προκαθορισμός των επιστροφών κατά την εξαγωγή για τα προϊόντα του τομέα του βοείου κρέατος 7 ότι οι λόγοι που οδήγησαν στην αναστολή αυτή εξακολουθούν να υφίστανται και πρέπει, συνεπώς, να διατηρηθεί το μέτρο αυτό μέχρι της ενάρξεως ισχύος των νέων διατάξεων, εκτός σε ό,τι αφορά τις αιτήσεις για τη χορήγηση πιστοποιητικών που αφορούν ποσότητα μικρότερη από 22 τόνους και οι οποίες αναφέρονται στο άρθρο 10 παράγραφος 5 του κανονισμού (ΕΚ) αριθ. 1445/95 7

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης βοείου κρέατος,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

1. Η υποβολή αιτήσεων για την έκδοση πιστοποιητικών εξαγωγής που περιλαμβάνουν προκαθορισμό της επιστροφής για τα προϊόντα που αναφέρονται στο άρθρο 1 του κανονισμού (ΕΚ) αριθ. 2130/95 της Επιτροπής (5), εξακολουθεί να αναστέλλεται κατά τη διάρκεια της περιόδου από 2 έως 6 Οκτωβρίου 1995.

2. Κατά παρέκκλιση από την παράγραφο 1, η αναστολή αυτή δεν εφαρμόζεται στις αιτήσεις χορηγήσεως πιστοποιητικών για τα προϊόντα που αναφέρονται στο άρθρο 10 παράγραφος 5 του κανονισμού (ΕΚ) αριθ. 1445/95.

Άρθρο 2

Ο παρών κανονισμός αρχίζει να ισχύει στις 30 Σεπτεμβρίου 1995.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 29 Σεπτεμβρίου 1995.

Για την Επιτροπή

Franz FISCHLER

Μέλος της Επιτροπής

(1) ΕΕ αριθ. L 148 της 28. 6. 1968, σ. 24.

(2) ΕΕ αριθ. L 45 της 1. 3. 1995, σ. 2.

(3) ΕΕ αριθ. L 143 της 27. 6. 1995, σ. 35.

(4) ΕΕ αριθ. L 230 της 27. 9. 1995, σ. 49.

(5) ΕΕ αριθ. L 214 της 8. 9. 1995, σ. 1.
ΚΑΝΟΝΙΣΜΟΣ (ΕΚ) αριθ. 2342/95 ΤΗΣ ΕΠΙΤΡΟΠΗΣ της 4ης Οκτωβρίου 1995 για το άνοιγμα διαγωνισμών για τον καθορισμό της ενίσχυσης στην ιδιωτική αποθεματοποίηση σφαγίων και μισών σφαγίων αρνιού στη Σουηδία και στη Φινλανδία

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 3013/89 του Συμβουλίου της 25ης Σεπτεμβρίου 1989 για την κοινή οργάνωση αγορών στον τομέα του προβείου και αιγείου κρέατος (1), όπως τροποποιήθηκε τελευταία από τον κανονισμό (ΕΚ) αριθ. 1265/95 (2), και ιδίως το άρθρο 7 παράγραφος 2,

Εκτιμώντας:

ότι ο κανονισμός (ΕΟΚ) αριθ. 3446/90 της Επιτροπής της 27ης Νοεμβρίου 1990 περί λεπτομερών κανόνων για τη χορήγηση ενισχύσεων στην ιδιωτική αποθεματοποίηση προβείου και αιγείου κρέατος (3), όπως τροποποιήθηκε τελευταία από τον κανονισμό (ΕΚ) αριθ. 3533/93 (4), προβλέπει, ιδίως τις λεπτομέρειες όσον αφορά τους διαγωνισμούς 7

ότι ο κανονισμός (ΕΟΚ) αριθ. 3447/90 της Επιτροπής της 28ης Νοεμβρίου 1990 περί ειδικών όρων χορήγησης ενισχύσεων για ιδιωτική αποθεματοποίηση στον τομέα του προβείου και αιγείου κρέατος (5), όπως τροποποιήθηκε τελευταία από τον κανονισμό (ΕΚ) αριθ. 879/95 (6), προβλέπει, ειδικότερα, τις ελάχιστες ποσότητες για τις οποίες μπορεί να υποβληθεί προσφορά 7

ότι η εφαρμογή του άρθρου 7 παράγραφος 2 του κανονισμού (ΕΟΚ) αριθ. 3013/89 μπορεί να καταλήξει στο άνοιγμα διαδικασίας διαγωνισμού για τη χορήγηση ενισχύσης στην ιδιωτική αποθεματοποίηση 7 ότι το προαναφερθέν άρθρο προβλέπει την εφαρμογή των μέτρων αυτών με βάση την κατάσταση κάθε ζώνης διαπίστωσης τιμών 7 ότι, ενόψει της εξαιρετικά δύσκολης κατάστασης της αγοράς στη Σουηδία και στη Φινλανδία ιδίως λόγω της προσχώρησης και του ανοίγματος των αγορών τους στις εισαγωγές, φάνηκε σκόπιμο να αποφασιστεί το άνοιγμα της διαδικασίας αυτής 7

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Προβείου και Αιγείου Κρέατος,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ανοίγονται διαγωνισμοί στη Σουηδία και στη Φινλανδία για τη χορήγηση ενισχύσεως στην ιδιωτική αποθεματοποίηση σφαγίων και μισών σφαγίων αρνιού.

Με την επιφύλαξη των διατάξεων του κανονισμού (ΕΟΚ) αριθ. 3447/90, μπορούν να γίνουν προσφορές στον οργανισμό παρεμβάσεως του ενδιαφερομένου κράτους μέλους.

Άρθρο 2

Οι προσφορές πρέπει να υποβληθούν το αργότερο στις 6 Οκτωβρίου 1995, ώρα 14.00, στον αρμόδιο οργανισμό παρεμβάσεως.

Άρθρο 3

Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 4 Οκτωβρίου 1995.

Για την Επιτροπή

Franz FISCHLER

Μέλος της Επιτροπής

(1) ΕΕ αριθ. L 289 της 7. 10. 1989, σ. 1.

(2) ΕΕ αριθ. L 123 της 3. 6. 1995, σ. 1.

(3) ΕΕ αριθ. L 333 της 30. 11. 1990, σ. 39.

(4) ΕΕ αριθ. L 321 της 23. 12. 1993, σ. 9.

(5) ΕΕ αριθ. L 333 της 30. 11. 1990, σ. 46.

(6) ΕΕ αριθ. L 91 της 22. 4. 1995, σ. 2.
ΚΑΝΟΝΙΣΜΟΣ (ΕΚ) αριθ. 2246/95 ΤΗΣ ΕΠΙΤΡΟΠΗΣ της 22ας Σεπτεμβρίου 1995 σχετικά με τη διακοπή της αλιείας γάδου από σκάφη που φέρουν τη σημαία της Ισπανίας

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 2847/93 του Συμβουλίου της 12ης Οκτωβρίου 1993 για τη θέσπιση συστήματος ελέγχου της κοινής αλιευτικής πολιτικής (1), και ιδίως το άρθρο 21 παράγραφος 3,

Εκτιμώντας:

ότι ο κανονισμός (ΕΚ) αριθ. 3362/94 του Συμβουλίου της 20ής Δεκεμβρίου 1994 περί καθορισμού, για ορισμένα αποθέματα ιχθύων, των συνολικών επιτρεπόμενων αλιευμάτων (TAC) για το 1995, καθώς και ορισμένων κανόνων βάσει των οποίων μπορούν να αλιεύονται (2), όπως τροποποιήθηκε από τον κανονισμό (ΕΚ) αριθ. 746/95 (3), προβλέπει τις ποσοστώσεις γάδου για το 1995 7 ότι, προκειμένου να εξασφαλισθεί η συμμόρφωση προς τις διατάξεις σχετικά με τους ποσοτικούς περιορισμούς για τα αλιεύματα των αποθεμάτων που υπόκεινται σε ποσοστώσεις, είναι αναγκαίο για την Επιτροπή να ορίσει την ημερομηνία μέχρι την οποία τα αλιεύματα, τα οποία πραγματοποιούνται από σκάφη που φέρουν τη σημαία ενός κράτους μέλους, θεωρούνται ότι έχουν εξαντλήσει την ποσόστωση που έχει χορηγηθεί 7 ότι, σύμφωνα με τις πληροφορίες που ανακοινώθηκαν στην Επιτροπή, τα αλιεύματα γάδου στα ύδατα της διαίρεσης CIEM b, c, d, e, f, g, h, j, k, VIII, IX, X, COPACE 34.1.1 (ζώνη ΕΚ), από σκάφη που φέρουν τη σημαία της Ισπανίας ή είναι νηολογημένα στην Ισπανία, έχουν προσεγγίσει το όριο των ποσοστώσεων που έχουν χορηγηθεί για το 1995 7 ότι η Ισπανία απαγόρευσε την αλιεία από αυτό το απόθεμα από τις 7 Σεπτεμβρίου 1995 και μετά 7 ότι πρέπει ως εκ τούτου, να ληφθεί υπόψη η ημερομηνία αυτή,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Τα αλιεύματα γάδου στα ύδατα της διαίρεσης CIEM VII b, c, d, e, f, g, h, j, k, VIII, IX, X, COPACE 34.1.1 (ζώνη ΕΚ), από σκάφη που φέρουν τη σημαία της Ισπανίας ή είναι νηολογημένα στην Ισπανία θεωρούνται ότι έχουν εξαντλήσει την ποσόστωση που έχει χορηγηθεί στην Ισπανία για το 1995.

Απαγορεύεται η αλιεία γάδου στα ύδατα των υποδιαιρέσεων CIEM VII b, c, d, e, f, g, h, j, k, VIII, IX, X, COPACE 34.1.1 (ζώνη ΕΚ), από σκάφη που φέρουν τη σημαία της Ισπανίας ή είναι νηολογημένα στην Ισπανία, καθώς επίσης και η διατήρηση επί του σκάφους, η μεταφόρτωση και η εκφόρτωση του εν λόγω αποθέματος που έχει αλιευθεί από τα προαναφερθέντα σκάφη μετά την ημερομηνία εφαρμογής του παρόντος κανονισμού.

Άρθρο 2

Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από τις 7 Σεπτεμβρίου 1995.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 22 Σεπτεμβρίου 1995.

Για την Επιτροπή Emma BONINO Μέλος της Επιτροπής
ΚΑΝΟΝΙΣΜΟΣ (ΕΚ) αριθ. 2124/95 ΤΗΣ ΕΠΙΤΡΟΠΗΣ της 6ης Σεπτεμβρίου 1995 για τροποποίηση του κανονισμού (ΕΚ) αριθ. 1305/95 σχετικά με ορισμένα μεταβατικά μέτρα που αφορούν το καθεστώς τιμών εισόδου οι οποίες εφαρμόζονται στα αγγούρια που προορίζονται για μεταποίηση

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΚ) αριθ. 3290/94 του Συμβουλίου της 22ας Δεκεμβρίου 1994 σχετικά με τις προσαρμογές και τα μεταβατικά μέτρα στον τομέα της γεωργίας που είναι αναγκαία για την εφαρμογή των συμφωνιών οι οποίες έχουν συναφθεί στο πλαίσιο των πολυμερών εμπορικών διαπραγματεύσεων του Γύρου της Ουρουγουάης (1), και ιδίως το άρθρο 3 παράγραφος 1,

Εκτιμώντας:

ότι ο κανονισμός (ΕΚ) αριθ. 1305/95 της Επιτροπής (2), όρισε στο παράρτημά του την κλίμακα τιμών εισόδου που χρησιμεύουν για τη δασμολογική ταξινόμηση των αγγουριών που προορίζονται για μεταποίηση καθώς επίσης και τους αντίστοιχους εισαγωγικούς δασμούς, αυτόνομους και συμβατικούς 7 ότι υπάρχουν ενδείξεις ότι η παρουσίαση του εν λόγω παραρτήματος είναι αμφιλεγόμενη 7 ότι πρέπει, επομένως, να τροποποιηθεί έτσι ώστε να αντικατοπτρίζει πιστά τις συμβατικές δεσμεύσεις της Κοινότητας,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Το παράρτημα του κανονισμού (ΕΚ) αριθ. 1305/95 αντικαθίσταται από το παράρτημα του παρόντος κανονισμού.

Άρθρο 2

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 6 Σεπτεμβρίου 1995.

Για την Επιτροπή Franz FISCHLER Μέλος της Επιτροπής

ΠΑΡΑΡΤΗΜΑ

>ΘΕΣΗ ΠΗΝΑΚΑ>
ΚΑΝΟΝΙΣΜΟΣ (ΕΚ) αριθ. 2030/95 ΤΗΣ ΕΠΙΤΡΟΠΗΣ της 22ας Αυγούστου 1995 σχετικά με τη διακοπή της αλιείας παπαλίνας από σκάφη που φέρουν τη σημαία της Σουηδίας

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 2847/93 του Συμβουλίου της 12ης Οκτωβρίου 1993 για τη θέσπιση συστήματος ελέγχου που εφαρμόζεται στην κοινή αλιευτική πολιτική (1), και ιδίως το άρθρο 21 παράγραφος 3,

Εκτιμώντας:

ότι ο κανονισμός (ΕΚ) αριθ. 3362/94 του Συμβουλίου της 20ής Δεκεμβρίου 1994 περί καθορισμού, για ορισμένα ιχυαποθέματα και ομάδες ιχθυαποθεμάτων, των συνολικών επιτρεπόμενων αλιευμάτων για το 1995 και ορισμένων όρων βάσει των οποίων μπορούν να αλιεύονται (2), όπως τροποποιήθηκε από τον κανονισμό (ΕΚ) αριθ. 746/95 (3), προβλέπει τις ποσοστώσεις παπαλίνας για το 1995 7

ότι, προκειμένου να εξασφαλισθεί η συμμόρφωση προς τις διατάξεις σχετικά με τους ποσοτικούς περιορισμούς για τα αλιεύματα των αποθεμάτων που υπόκεινται σε ποσοστώσεις, είναι αναγκαίο για την Επιτροπή να ορίσει την ημερομηνία μέχρι την οποία τα αλιεύματα, τα οποία πραγματοποιούνται από σκάφη που φέρουν τη σημαία ενός κράτους μέλους, θεωρούνται ότι έχουν εξαντλήσει την ποσόστωση που έχει χορηγηθεί 7

ότι, σύμφωνα με τις πληροφορίες που ανακοινώθηκαν στην Επιτροπή, τα αλιεύματα παπαλίνας στα ύδατα της υποδιαίρεσης CIEM IIIβ, γ, δ από σκάφη που φέρουν τη σημαία της Σουηδίας ή είναι νηολογημένα στη Σουηδία, έχουν προσεγγίσει το όριο των ποσοστώσεων που έχουν χορηγηθεί για το 1995 7 ότι η Σουηδία απαγόρευσε την αλιεία του αποθέματος αυτού από τις 3 Αυγούστου 1995 7 ότι κατά συνέπεια είναι αναγκαίο να τηρηθεί η ημερομηνία αυτή,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Τα αλιεύματα παπαλίνας στα ύδατα της υποδιαίρεσης CIEM IIIβ, γ, δ από σκάφη που φέρουν τη σημαία της Σουηδίας ή είναι νηολογημένα στη Σουηδία, θεωρούνται ότι έχουν εξαντλήσει την ποσόστωση που έχει χορηγηθεί στη Σουηδία για το 1995.

Απαγορεύεται η αλιεία παπαλίνας στα ύδατα της υποδιαίρεσης CIEM IIIβ, γ, δ από σκάφη που φέρουν τη σημαία της Σουηδίας ή είναι νηολογημένα στη Σουηδία, καθώς επίσης και η διατήρηση επί του σκάφους, η μεταφόρτωση και η εκφόρτωση του εν λόγω αποθέματος που έχει αλιευθεί από τα προαναφερθέντα σκάφη μετά την ημερομηνία εφαρμογής του παρόντος κανονισμού.

Άρθρο 2

Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από τις 3 Αυγούστου 1995.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 22 Αυγούστου 1995.

Για την Επιτροπή

Karel VAN MIERT

Μέλος της Επιτροπής

(1) ΕΕ αριθ. L 261 της 20. 10. 1993, σ. 1.

(2) ΕΕ αριθ. L 363 της 31. 12. 1994, σ. 1.

(3) ΕΕ αριθ. L 74 της 1. 4. 1995, σ. 1.
ΚΑΝΟΝΙΣΜΟΣ (ΕΚ) αριθ. 1809/95 ΤΗΣ ΕΠΙΤΡΟΠΗΣ της 25ης Ιουλίου 1995 για την θέσπιση των κατά μονάδα αξιών για τον καθορισμό της δασμολογητέας αξίας ορισμένων αναλώσιμων εμπορευμάτων

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 2913/92 του Συμβουλίου της 12ης Οκτωβρίου 1992 (1) με τον οποίο καθιερώνεται ο κοινοτικός τελωνειακός κώδικας,

τον κανονισμό (ΕΟΚ) αριθ. 2454/93 της Επιτροπής της 2ας Ιουλίου 1993 για τον καθορισμό ορισμένων διατάξεων εφαρμογής του κανονισμού (ΕΟΚ) αριθ. 2913/92 του Συμβουλίου με την οποία καθιερώνεται ο κοινοτικός τελωνειακός κώδικας (2), όπως τροποποιήθηκε τελευταία από τον κανονισμό (ΕΚ) αριθ. 1762/95 (3), και ιδίως το άρθρο 173, παράγραφος 1,

Εκτιμώντας:

ότι στα άρθρα 173 έως 177 του κανονισμού (ΕΟΚ) αριθ. 2454/93 προβλέπονται τα κριτήρια η θέσπιση, εκ μέρους της Επιτροπής, κατά μονάδα αξιών περιοδικής ισχύος για τα προϊόντα που καθορίζονται σύμφωνα με την κατάταξη που αναφέρεται στο παράρτημα 26 του εν λόγω κανονισμού 7 ότι η εφαρμογή των κανόνων και των κριτηρίων, που καθορίζονται στα ανωτέρω άρθρα επί των στοιχείων που ανακοινώθηκαν στην Επιτροπή, σύμφωνα με τις διατάξεις του άρθρου 173 παράγραφος 2 του κανονισμού (ΕΟΚ) αριθ. 2454/93, οδηγεί, για τα σχετικά προϊόντα, στον καθορισμό των κατά μονάδα αξιών σύμφωνα με τον τρόπο που αναφέρεται στο παράρτημα του παρόντος κανονισμού,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Οι κατά μονάδα αξίες που αναφέρονται στο άρθρο 173 παράγραφος 1 του κανονισμού (ΕΟΚ) αριθ. 2454/93 καθορίζονται σύμφωνα με τον πίνακα του παραρτήματος.

Άρθρο 2

Ο παρών κανονισμός αρχίζει να ισχύει στις 28 Ιουλίου 1995.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 25 Ιουλίου 1995.

Για την Επιτροπή Mario MONTI Μέλος της Επιτροπής

ΠΑΡΑΡΤΗΜΑ

>ΘΕΣΗ ΠΗΝΑΚΑ>
ΚΑΝΟΝΙΣΜΟΣ (ΕΚ) αριθ. 1851/95 ΤΗΣ ΕΠΙΤΡΟΠΗΣ της 26ης Ιουλίου 1995 για τροποποίηση του κανονισμού (ΕΟΚ) αριθ. 1995/92 για τον καθορισμό των λεπτομερειών εφαρμογής, για το άμυλο γεωμήλων, του καθεστώτος εισαγωγής που προβλέπεται από την προσωρινή συμφωνία που συνήφθη μεταξύ της Ευρωπαϊκής Οικονομικής Κοινότητας και της Ευρωπαϊκής Κοινότητας Άνθρακα και Χάλυβα, αφενός, και της Δημοκρατίας της Πολωνίας, αφετέρου, για την εφαρμογή της συμφωνίας επί της γεωργίας που συνήφθη στο πλαίσιο των διαπραγματεύσεων του Γύρου της Ουρουγουάης

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΚ) αριθ. 3290/94 του Συμβουλίου της 22ας Δεκεμβρίου 1994 σχετικά με τις προσαρμογές και τα μεταβατικά μέτρα στον τομέα της γεωργίας που είναι αναγκαία για την εφαρμογή των συμφωνιών οι οποίες έχουν συναφθεί στο πλαίσιο των πολυμερών εμπορικών διαπραγματεύσεων του Γύρου της Ουρουγουάης (1), και ιδίως το άρθρο 3 παράγραφος 1,

Εκτιμώντας:

ότι, για να ληφθεί υπόψη το υπάρχον καθεστώς εισαγωγής στον τομέα των σιτηρών που προκύπτει από τη συμφωνία επί της γεωργίας που συνήφθη στο πλαίσιο των πολυμερών εμπορικών διαπραγματεύσεων του Γύρου της Ουρουγουάης, πρέπει να θεσπισθούν αναγκαία μεταβατικά μέτρα για την προσαρμογή των προτιμησιακών παραχωρήσεων όσον αφορά τη μερική απαλλαγή από την εισφορά κατά την εισαγωγή του αμύλου γεωμήλων του κωδικού ΣΟ 1108 13 00 που προέρχεται από τη Δημοκρατία της Πολωνίας 7 ότι ο κανονισμός (ΕΟΚ) αριθ. 1995/92 της Επιτροπής (2), όπως τροποποιήθηκε τελευταία από τον κανονισμό (ΕΟΚ) αριθ. 2507/93 (3), έχει προβλέψει ορισμένες λεπτομέρειες εφαρμογής όσον αφορά τις ποσοστώσεις που άνοιξαν για την εισαγωγή με προτιμησιακούς όρους μειώσεως της εισφοράς κατά την εισαγωγή 7 ότι, εν τω μεταξύ, η προσωρινή συμφωνία έχει αντικατασταθεί από την ευρωπαϊκή συμφωνία 7 ότι, λαμβάνοντας υπόψη τις συμφωνίες που έχουν συναφθεί στο πλαίσιο των πολυμερών εμπορικών διαπραγματεύσεων του Γύρου της Ουρουγουάης, πρέπει να γίνει προσαρμογή των διατάξεων αυτών 7 ότι οι δασμοί του κοινού δασμολογίου είναι εκείνοι που εφαρμόζονται την ημέρα της δηλώσεως θέσεως σε ελεύθερη κυκλοφορία της εισαγωγής 7 ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Σιτηρών,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Για την περίοδο 1995/96, στον κανονισμό (ΕΟΚ) αριθ. 1995/92, κάθε φορά που εμφανίζονται οι όροι «εισφορά» και «εισφορές» αντικαθίστανται, αντιστοίχως, από τους όρους «εισαγωγικός δασμός» και «εισαγωγικοί δασμοί».

Άρθρο 2

Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από την 1η Ιουλίου 1995 έως τις 30 Ιουνίου 1996.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 26 Ιουλίου 1995.

Για την Επιτροπή Franz FISCHLER Μέλος της Επιτροπής
ΚΑΝΟΝΙΣΜΟΣ (ΕΚ) αριθ. 1801/95 ΤΗΣ ΕΠΙΤΡΟΠΗΣ της 25ης Ιουλίου 1995 για τον καθορισμό της ανώτατης περιεκτικότητας σε υγρασία των σιτηρών που προσφέρονται στην παρέμβαση σε ορισμένα κράτη μέλη κατά την περίοδο 1995/96

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 1766/92 του Συμβουλίου της 30ής Ιουνίου 1992 περί κοινής οργανώσεως αγοράς στον τομέα των σιτηρών (1), όπως τροποποιήθηκε τελευταία από τον κανονισμό (ΕΚ) αριθ. 1664/95 της Επιτροπής (2), και ιδίως το άρθρο 5,

Εκτιμώντας:

ότι ο κανονισμός (ΕΟΚ) αριθ. 2731/75 του Συμβουλίου της 29ης Οκτωβρίου 1975 για τον καθορισμό των ποιοτικών τύπων του μαλακού σίτου, της σίκαλης και της κριθής, του αραβόσιτου, του σόργου και του σκληρού σίτου (3), όπως τροποποιήθηκε τελευταία από τον κανονισμό (ΕΟΚ) αριθ. 2054/93 (4), καθόρισε, μεταξύ άλλων, σε 14 % την ανώτατη περιεκτικότητα σε υγρασία των σιτηρών εκτός από το σκληρό σίτο 7 ότι στα πλαίσια του κανονισμού (ΕΟΚ) αριθ. 689/92 της Επιτροπής της 19ης Μαρτίου 1992 για τον καθορισμό των διαδικασιών και των όρων αναλήψεως των σιτηρών από τους οργανισμούς παρεμβάσεως (5), όπως τροποποιήθηκε τελευταία από τον κανονισμό (ΕΚ) αριθ. 1800/95 (6), η ανώτατη περιεκτικότητα σε υγρασία καθορίστηκε σε 14,5 % 7 ότι ο εν λόγω κανονισμός έχει προβλέψει επίσης στο άρθρο 2 παράγραφος 4 ότι επιτρέπεται στα κράτη μέλη, μετά από αίτησή τους και υπό ορισμένους όρους, να εφαρμόσουν περιεκτικότητα σε υγρασία 15 % για όλα τα σιτηρά με εξαίρεση τον αραβόσιτο και το σόργο που προσφέρονται στην παρέμβαση 7 ότι ορισμένα κράτη μέλη υπέβαλαν τέτοιες αιτήσεις 7 ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Σιτηρών,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Τα κράτη μέλη που αναφέρονται στο παράρτημα του παρόντος κανονισμού εξουσιοδοτούνται να καθορίσουν σε 15 % την ανώτατη περιεκτικότητα σε υγρασία για τα σιτηρά που αναφέρονται στο ίδιο παράρτημα και προσφέρονται στην παρέμβαση κατά τη διάρκεια της περιόδου 1995/96.

Άρθρο 2

Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από την 1η Ιουλίου 1995.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 25 Ιουλίου 1995.

Για την Επιτροπή Franz FISCHLER Μέλος της Επιτροπής

ΠΑΡΑΡΤΗΜΑ

Ανώτατη περικτικότητα σε υγρασία για τα σιτηρά που προσφέρονται στην παρέμβαση κατά τη διάρκεια της περιόδου 1995/96

>ΘΕΣΗ ΠΗΝΑΚΑ>